Salme Peetson
Salme Peetson (29. aprill 1885 Narva – 31. august 1967 Tallinn) oli eesti näitleja. Tema vanemad olid Kreenholmi Manufaktuuri töölised. Ta lõpetas 1899. aastal Kreenholmi vabriku kooli, töötas algul kangru ja kübarategijana. Aastast 1900 esines Narva karskusseltsi Võitleja näiteringis. Aastatel 1909–1937, 1941 ja 1943–1944 oli Estonia teatris opereti- ja draamanäitleja, laulis ka kooris. 1929. aastal esines filmides "Dollarid" ja "Jüri Rumm". Aastatel 1945–1959 oli Estonia kostüümilao juhataja.